runetrust/blame-folketinget-dk huggingface dataset:
Line Barfod (EL), 2007-12-12:
Mener ministeren også, at det vil være positivt, hvis det får den konsekvens, at brugerbetalingen bliver øget i de private institutioner, og der derfor er risiko for en opdeling mellem børn, afhængigt af om deres forældre har råd til at betale den ekstra brugerbetaling, eller de ikke har råd, sådan så vi kan risikere den samme udvikling, som vi har set på skoleområdet med opdeling mellem dem, der har råd til at sætte deres børn i privatskoler, og dem, der ikke har råd - altså at vi får en opdeling af børnene også efter sociale forhold?
Elisabeth Arnold (RV), 2004-06-03:
Mængden af anmeldte straffelovsovertrædelser til politiet er steget med ca. 10 pct., og jeg synes, det er meget påfaldende, at regeringens hårde kriminalpolitik, de overfyldte fængsler, de lange ventelister og de enormt mange dømte kriminelle, der ikke kan komme til at afsone i fængslerne, følger samtidig med en udvikling, hvor kriminaliteten i samfundet stiger.
Hans Kristian Skibby (DF), 2021-03-12:
Dansk Folkeparti mener, det er forkert at skitsere tallene sådan, som det er gjort, og jeg kan også se, at man i andre høringssvar, eksempelvis det fra Landbrug & Fødevarer, jo er bekymret for regulering af handel mellem andelshavere og deres andelsselskaber, bl.a. i forhold til den fri prismodel, udfasning af gmo-foder, tilslutning til dyrevelfærdsmærke osv., netop fordi man jo vil kunne lægge sig i ly af den her lov, som vi har til behandling i dag.
Anne Baastrup (SF), 2010-05-18:
Lovforslaget er også så kompliceret, at det jo først skal træde i kraft den 1. januar 2011, og der er det så, at jeg opfordrer socialministeren til i stedet for at gennemføre hele lovforslaget, som det ligger, at tage vores ændringsforslag og sige: Vi har en udfordring.
Jonas Dahl (SF), 2009-11-11:
Men jeg vil gerne spørge ministeren, om ministeren har tænkt sig at anerkende det, når nu et flertal i regionsrådet har truffet en beslutning, om at det skal være Gødstrup, og sandsynligvis også vil træffe den samme beslutning igen, når det nye regionsråd har konstitueret sig.
Kim Edberg Andersen (DD), 2026-01-27:
Jeg er sådan en simpel nordjyde, som egentlig bare gerne vil have en jurist som ordføreren til at forklare mig: Hvis man nu har forbrudt sig mod grundloven i et kvart århundrede – det er længe, altså i Nordjylland er det længe; det regner jeg med at det også er herovre, og det er det vel også for en anklagemyndighed – hvordan kan man så efter et kvart århundrede stadig væk ikke have beviser nok?
Lissa Mathiasen (S), 2005-09-06:
Nu er det jo meget svært som pensionist eller kommende pensionist på de her få måneder at nå at planlægge sin økonomi, idet man troede, ens forudsætninger var anderledes, og jeg tror faktisk, de fleste pensionister allerede har siddet og regnet deres forudsætninger ind for at få økonomien til at hænge sammen.
Mikkel Bjørn (DF), 2026-02-05:
Så det ærgrer mig, at Det Konservative Folkeparti vælger at stå alene i et spørgsmål, der er så centralt for den borgerlige blok, og jeg vil bare bede hr. Frederik Bloch Münster om at redegøre for, hvorfor man ikke står sammen med sine gode borgerlige kolleger i det her meget centrale spørgsmål.
Astrid Carøe (SF), 2024-04-03:
To andre områder på lgbt-området, som jeg håber ministeren vil rykke på snart, er omvendelsesterapi – jeg kunne godt tænke mig, at ministeren kan fortælle, hvornår man forventer at kunne lave et forbud mod omvendelsesterapi for mindreårige i Danmark på samme måde, som man har gjort det i Norge – og så måske også, at ministeren kan fortælle lidt om, hvad der skal ske i forhold til de transkønnede børn og unge, der er under 18 år, og som man jo længe har haft et ønske om at give mulighed for at lave juridisk kønsskifte til.
Per Clausen (EL), 2009-01-30:
Men sundhedsministerens kan jo ikke ændre ved den kendsgerning, at det virker en smule besynderligt, at man siger, at det er uklogt at tage stilling til, om man skal have yderligere afgiftsdifferentiering, inden Forebyggelseskommissionen er kommet med sin redegørelse, mens det er udtryk for meget stor klogskab at træffe den beslutning, at det skal man ikke, samtidig med at sundhedsministeren ikke ved, hvad han selv mener.
Peder Hvelplund (EL), 2020-10-08:
Så derfor har vi også foreslået, at der skal afsættes midler til bredbånd, også i landdistrikterne, så vi kan sikre, at digitaliseringen også kommer derud, hvor der er brug for den, for vi har jo et ønske om at kunne fastholde muligheden for også at kunne bo ude i landdistrikterne.
Hans Kristian Skibby (DF), 2006-02-23:
Endelig har lovforslaget til formål at ændre reglerne for udenlandske investeringer i krigsmaterielproducerende virksomheder her i Danmark, således at danske virksomheder fremover vil stå bedre rustet til at deltage i internationale udviklingsprojekter samt en forbedret konkurrencesituation og dermed mulighed for sikring af danske arbejdspladser fremover.
Inger Støjberg (V), 2010-04-28:
Derfor synes jeg, det er helt uretfærdigt og helt forkert på den måde at stå og prøve at tale de her mennesker ned i en grøft i stedet for at prøve at indgyde mod og dermed også være med til at bakke op om den meget store plan, der kommer lige om lidt fra regeringens side omkring langtidsledighed, for vi er netop enige om endemålet, og det er, at vi skal undgå langtidsledighed, fordi vi ved, at hvis man er væk længe fra arbejdsmarkedet, bliver det meget sværere at komme tilbage igen.
Steen Gade (SF), 1999-02-26:
Det betyder ikke, at jeg har sagt, jeg vil være med til det, men jeg synes bare ikke, at I kan, hvad skal jeg sige, blive ved med at tillade jer bare at sole jer ude i det åbne land til alle møderne ved at sige, at vi holder med jer, og så stiller I forslag, som er helt ukonkrete.
Søren Kolstrup (EL), 1999-04-28:
Det være hermed anbefalet, at man drager nytte af disse erfaringer, og jeg har en drøm om, at det danske Trafikudvalg opholder sig i nogle af de distrikter i nogle dage - ikke 2 dage, men gerne 10 dage - og ligesom sniffer til, hvordan det kan gøres.
Hans Engell (KF), 1998-01-14:
til undersøgelsernes gennemførelse vil være mest korrekt, at de gennemføres for lukkede døre, og at en samlet redegørelse for undersøgelseskommissionen, når arbejdet er færdigt, vil afsluttes med, at alt materialet i sagen offentliggøres i fuld udstrækning, og at det sker umiddelbart efter afslutningen af arbejdet.
Jacob Jensen (V), 2025-12-02:
I forhold til uddannelse er der, også som følge af dyrevelfærdsaftalen, indført en ny lovhjemmel, som også betyder, at medarbejdere i sobesætninger netop skal uddannes, så det ikke er som tidligere, hvor det var sådan, at det var den besætningsansvarlige; nu gælder der også regler for resten af medarbejderne.
Anders Samuelsen (RV), 2002-01-31:
Det er et så lille, undseligt antal til et meget mere begrænset antal kroner i tilskud, som netop den socialdemokratiske ordfører har været inde på - hvis det endelig var det, som det så skulle gå efter - som man opbygger et nyt kompliceret fradragssystem på, og det er netop af den regering og med den skatteminister, som vi har, der har lagt så stor vægt på, at det, det går ud på fra nu af, er at forenkle systemerne.
Jens Rohde (V), 2002-10-03:
Tilmed har regering og Folketing afsat 670 mio. kr. - det er satspuljemidlerne - plus ekstra 200 mio. kr. til indsatsen for de udstødte grupper, ligesom der nu løbende vil blive afsat 500 mio. kr. om året til en indsats for de ældre.
Sonja Mikkelsen (S), 1998-01-27:
Jeg håber nu alligevel, at hr. Anders Fogh Rasmussen kan bidrage til at bringe mig ud af en forvirring, som han bragte mig i i sit første indlæg. Jeg vil vende tilbage til det - det står i beretningen på side 330 - som hr. Bent Klinte er citeret for at have givet udtryk for på et møde den 29. september 1992 med en række embedsmænd, herunder Finanstilsynets vicedirektør Peter
Mette Frederiksen (S), 2002-03-15:
, så vores forslag afhænger sådan set ikke af vores rolle som opposition; den holdning her har vi haft længe. Endelig skal jeg sige til ministeren, at der jo er gennemført et hav af kampagner, og der er jo forsøgt og påbegyndt enorme kampagner for bevidstgørelse og opmærksomhed og oplysning om det her spørgsmål, og lige lidt har det hjulpet.
Karina Adsbøl (DD), 2024-11-01:
I den forbindelse noterer vi os også, at det er en trepartsaftale, der er indgået, men vi vil samtidig også bemærke, at det fremgår af adskillige høringssvar fra bl.a. DA, DEG og professionshøjskolerne, at f.eks. en indførelse af et krav om minimumsaktivitet og samtidig begrænsning af udlægningsmulighederne risikerer over tid at medføre en nedgang i antallet af udbydere i en sådan grad, at det kan føre til uhensigtsmæssig centralisering i udbuddet.
Inger Støjberg (V), 2010-11-16:
Forslaget er ikke overraskende stillet af Enhedslisten, og lad mig bare afsløre med det samme, at regeringen naturligvis ikke kan støtte et forslag, der vil indføre en generel skat for arbejdsgivere og dermed vil ramme de arbejdsgivere, der forstår at planlægge og strukturere arbejdet på deres virksomheder.
Elisabeth Arnold (RV), 2004-05-10:
Jeg tror til gengæld også, at pressens egen regulering i et frit marked præget af konkurrence er meget værdifuld, og at man meget hurtigt får en debat, som fokuserer på, at her har et enkelt medie altså manipuleret, her har et enkelt medie været for langt fremme, og det bør mediet skamme sig over, og det bør selv kunne finde ud af at undgå den slags ting i fremtiden.
Frank Aaen (EL), 2000-08-24:
, at Skandinavisk Tobakskompagni synes, det er så vigtigt, at vi får et ja, at man har givet bl.a. partiet Venstre penge. Kunne Venstre ikke oplyse, hvilke andre virksomheder der synes, det er så vigtigt med et ja, at Venstre har fået penge fra de virksomheder?
Kristen Touborg (SF), 2005-10-12:
Ministerrådet prøver at haste en omorganisering af kultursamarbejdet i Norden igennem, selv om masser af kulturorganisationer siger: Vi er med på, at der skal moderniseres, men vi beder om mere dialog, og vi ønsker respekt og kontinuitet, også for princippet om armslængde mellem kunsten og politikerne.
Brian Mikkelsen (KF), 2014-03-13:
Vi har gentagne gange opfordret til, at regeringen samlede de ansvarlige partier i Folketinget for at gå sammen om et nationalt kompromis for at se på, hvordan vi kan lave et værn mod den trussel fra EU, som i sidste ende kan forårsage kæmpe problemer for vores velfærdskonstruktion.
Jens Peter Vernersen (S), 2008-05-06:
Det kan da under ingen omstændigheder betragtes som en fordel for de borgere, der ligger på et offentligt hospital, hvis man har en læge på et sygehus, der skal foretage operationer, og som - da klokken er 16, og arbejdstiden slutter - forlader sygehuset for at tage over på privathospitalet, selv om der endnu er to patienter på sygehuset, som ikke er blevet opereret.
Villy Søvndal (SF), 2001-12-14:
Jeg siger så bare, at den konflikt jo vil betyde, at medmindre man vil give Dansk Folkeparti veto i forhold til godhedsindustrien, så er man ikke i stand til længere fra dansk side at deltage i den type af humanitære aktioner, hvor man redder menneskeliv, som man gjorde i Bosnien, og som man gjorde i Kosovo, da serberne fra Igmanbjerget skød ned mod børn og kvinder i Sarajevo.
Søren Egge Rasmussen (EL), 2022-04-05:
Den forhandling her har givet 2 mia. kr. til varmehjælp, men den har altså også givet 200 mio. kr., som kommunerne kan bruge til at imødekomme de borgere med energihjælp, og det er altså både til el og varme, man vil kunne lave ansøgninger.
Nicolai Wammen (S), 2003-09-09:
Men jeg vil sige til hr. Jens Vibjerg, at der er forskellige - jeg tror, det var hr. Jens Kirk, undskyld - særtilskud til landbruget, hvor vi har været inde og sige: Er det nu den fornuftigste måde at bruge pengene på i den store samfundskasse, eller kan vi, hvis vi skal investere i skoler, hvis vi skal investere i sygehuse, hvis vi skal investere i uddannelse og forskning, bruge pengene på en bedre måde?
Thorkild Simonsen (S), 1998-04-30:
Jeg vil begynde med at konstatere, at det er glædeligt, at såvel den tidligere som den nuværende formand for KL og også Amtsrådsforeningens både tidligere og nuværende formand - det er den samme - har udtrykt ønske om, at de gerne ser, at der indgås et forlig.
Zenia Stampe (RV), 2013-04-11:
Så er der jo et nyt element, der hedder forsvarlighedsprincippet eller noget i den stil, jeg kan ikke huske, hvad det hedder, som jo netop handler om, at man skal sørge for, at efterretninger, der bliver givet videre, kun bliver givet videre, hvor det er forsvarligt, så de altså ikke bliver brugt til noget, der strider mod folkeretten.
Claus Hjort Frederiksen (V), 2010-03-03:
Men den største hjælp, man kan give svage medborgere, er naturligvis, at man har et samfund, hvor der er orden i økonomien, for den vej, som hr. Jens Peter Vernersen anviser, hvor vi bare fortsætter med gældsætningen, giver jo en falsk tryghed.
Søren Krarup (DF), 2005-11-30:
Men hvis man vil knytte folkekirken som forkyndelsesinstitution sammen med folkestyret, hvis man vil sige, at den evangelisk-lutherske forkyndelse af det almindelige præstedømme er det samme som folkestyrets grundlag, så synes jeg, man kan komme ud i noget meget tvivlsomt.
Line Barfod (EL), 2007-04-27:
Det kan være, at de ønsker at indgå ægteskab for at få forskellige juridiske fordele, der følger med det at have et ægteskab i modsætning til at leve papirløst, eller det kan være, at de har så meget kærlighed til hinanden, at de ønsker at vise det til omverdenen ved at indgå et ægteskab, eller der kan være andre grunde.
Pernille Vigsø Bagge (SF), 2006-12-12:
Jeg vil gerne fortælle, at jeg synes, det er meget mangelfuldt, at der i COWI's rapport på side 44, i evalueringen af den tidligere handlingsplan, står, at børnene skal have en forsvarlig modtagelse i deres hjemland, og at det er gledet ud af den nye handlingsplan, bare for at nævne en enkelt ting.
Søren Søndergaard (EL), 2004-04-13:
Hvad angår Sakajevs og Maskhadovs ansvar for begivenhederne siden 1996, så ved udenrigsministeren udmærket, om ikke andet fordi han selv har sagt det og selv har skrevet om det, at de løfter, der blev givet i forbindelse med aftalerne, da den første Tjetjenienskrig var slut, ikke blev overholdt fra russisk side, og derfor var de muligheder, som Maskhadovregeringen havde for at styre landet, meget dårlige.
Birthe Rønn Hornbech (V), 2000-11-23:
Det gennemførte vi godt nok ved lov i foråret, men jeg skal hilse og sige fra kommunerne, at det fungerer ikke i øjeblikket, også fordi Udlændingestyrelsen efter det for mig oplyste giver opholdstilladelse til personer, der søger om familiesammenføring.
Astrid Krag (S), 2019-11-13:
Det er også nedfældet i forståelsespapiret mellem regeringen og de partier, der udgør det parlamentariske grundlag, at vi vil se nærmere på, hvordan det kan sikres, at der ikke udtages profit på private daginstitutioner og sociale opholds- og anbringelsesteder – f.eks. efter samme model, som vi i dag kender fra fri- og privatskoler.
Troels Lund Poulsen (V), 2016-05-13:
Så selv om det er en prioriteret opgave og ikke mindst en prioriteret opgave for Folketinget at have drøftelser om de socialøkonomiske virksomheder og den socialøkonomiske sektor, er jeg altså ikke enig i det, som er baggrunden for det finansielle, som Alternativet ender med at prioritere.
Frank Aaen (EL), 2006-09-07:
Socialministeren blev truet med fyring, men det skete ikke, selv om hun jo fastholdt sit synspunkt, hvis man læste efter, og har fortsat den politik, der f.eks. har medført, at masser af børnefamilier er blevet sat ud af deres bolig på grund af den socialpolitik, der er, og som har gjort dem så fattige, at de ikke kunne blive boende, hvor de boede.
Susie Jessen (DD), 2024-01-23:
Hvis nu vi en dag kommer i en situation, hvor der er en voldtægtsforbryder, der gerne vil afsone i et kvindefængsel, fordi vedkommende pludselig identificerer sig som en kvinde, ligesom vi har set det i Skotland, så er vi da nødt til at forholde os til det på en eller anden måde.
Jesper Petersen (SF), 2009-04-22:
Fra 2001 til 2006 er uligheden i indkomstfremgang utrolig tydelig: Den velstandsfremgang, der har været i Danmark i de år, har givet 2.200 kr. mere til de 10 pct. fattigste, og 60.600 kr. mere til de 10 pct. rigeste.
Bertel Haarder (V), 2005-12-07:
Så når vi nu også får mesterlæren på erhvervsuddannelserne og social- og sundhedsuddannelserne, og når byggeriet får forhandlet sig frem til en traineeordning, ligesom man allerede har gjort på metalområdet, så er der altså for danske unge inklusive dem med udenlandsk baggrund en rigtig solid vifte, som gør, at vi kan gennemføre det integrationsforlig, som Socialdemokraterne desværre er hoppet fra, men som er en rigtig god ting, fordi det kan få de unge væk fra gadehjørnerne, både dem under 18 og dem over 18 år.
Sarah Nørris (EL), 2014-11-07:
Forslaget tilsigter ikke, at man generelt ændrer på dette princip, men regeringen vil med forslaget lade unge på en ungdomsuddannelse, uanset om den er alment gymnasial eller en erhvervsuddannelse, få erstatning beregnet efter den såkaldte normalårsløn efter erstatningsansvarslovens § 8.
Peter Skaarup (DF), 2011-04-06:
Jeg synes ikke, at det vedkommer denne debat særlig meget, og jeg tror, det er vigtigt, at vi netop fokuserer på noget, der virkelig er en udfordring for vores samfund, og det er, hvis der er nogen, der vil bruge vold for at nå politiske mål mod eksempelvis et medie.
Rune Lund (EL), 2021-04-15:
Derudover er der jo det, at forslaget ikke er finansieret, og det ville jo under normale omstændigheder betyde, at vi så ville sige, at vi ikke ville stemme for et forslag, men det, som er tilgangen her fra vores side, er, at vi ser det som et forslag, så hvis der måtte være flertal for det og det bliver vedtaget, sætter vi os ned omkring et bord og drøfter, hvordan vi med udgangspunkt i det forslag, Alternativet har lavet, kan lave nogle fornuftige tiltag, herunder selvfølgelig også, hvordan vi finder den konkrete finansiering til det.
Henrik Møller (S), 2021-11-23:
En af tingene er jo, at vi i dag sådan set skal behandle en forlængelse, hvilket vil sige, at der jo er en del, som ikke har været inde at søge, simpelt hen fordi de ikke er ophørt med deres beskæftigelse endnu, og det er jo så årsagen til, at vi også forlænger til 2022.
Ida Auken (S), 2012-10-11:
På trods af en måske noget malplaceret debat om gebyrer, der ikke er i det her lovforslag, og en stor skræmmekampagne om, at nu bliver det endnu dyrere for danske virksomheder, så synes jeg, at der bag alt det politiske fnidder fnadder ligger en velvilje i alle partierne over for at støtte lovforslagets grundlæggende formål, som er at bekæmpe handel med ulovligt træ og træprodukter.
Karin Liltorp (M), 2024-02-08:
Jeg tror, at vi har forskellige opfattelser af, hvad det vil sige at være sin egen chef, for når man er lønmodtager, er man også underlagt mange krav fra arbejdsmarkedets side om, hvornår man skal holde ferie, hvornår man må holde fri, osv., og det er der jo nogle der rigtig gerne er foruden.
Kristian Thulesen Dahl (DF), 2000-11-01:
Det er jo slet ikke noget, EU regulerer, det her med, hvad man giver i erstatning ved ekspropriation; det er jo noget, vi i Danmark regulerer efter grundlovens bestemmelse. Derfor bliver ministeren jo nødt til at være mere konkret i forhold til, at EF-Domstolen ikke på nogen måde vil få nogle nye ting at lade sig vejlede af ved det her charter.
Zenia Stampe (RV), 2026-02-05:
Jeg mener, at det er et demokratisk problem, at ansøgeren ikke ved, hvorfor vedkommende får afslag, og jeg synes egentlig også, det er et problem, at vi faktisk heller ikke ved, hvad det egentlig er, der skal til, for at efterretningstjenesten dikterer, at vi skal tage nogen af et lovforslag.
Benedikte Kiær (KF), 2013-05-24:
For det er jo nogle ordførere, som ikke ser noget problem i, at en prostitueret betaler skat af sin prostitution, men der bliver sagt nej til rettigheder og endda til at kunne trække udgifter fra, hvis man har en klinik og f.eks. vil betale en telefondame for at tage telefonen.
Martin Lidegaard (RV), 2019-10-09:
Men i forhold til nogle af de militære eventyr, vi har bidraget til – i Mellemøsten f.eks. – tænker jeg, at man måske havde tjent de danske skatteydere og sine egne sikkerhedspolitiske interesser bedre ved at fokusere på det sted, hvor vi er noget helt unikt, og hvor vi kan noget, som ingen andre lande i verden kan, nemlig Arktis.
Jan Trøjborg (S), 2001-04-24:
Jeg vil gerne sige, at problemet med de forslag til vedtagelse, der er fremsat, jo netop er, at de på forskellig vis, først og fremmest Enhedslistens forslag, men også SF's, vil gøre det fuldstændig umuligt for en dansk efterretningstjeneste at løse sine opgaver.
Sophie Hæstorp Andersen (S), 2012-05-15:
Nu er det jo sådan, og det må Venstre vel også indse, at de sidste 10 år, hvor man har haft ansvaret for den danske narkotikapolitik og sundhedsindsats, har man jo hverken nedbragt antallet af mennesker, som er stofmisbrugere, som er intravenøse stofmisbrugere, altså stiknarkomaner, eller medvirket til at sikre en lavere dødelighed for mennesker, som er stofmisbrugere.
Orla Østerby (KF), 2020-02-20:
Jeg var for eksempel i sidste uge i Sevilla, og jeg tænker, at når jeg sidder og ser en sporvogn komme kørende ind på stationen – og så går saksen op, og så lader den op, og så kører saksen igen – at det er ærgerligt, at vi ikke har sporvogne her i København, for så kunne vi gøre det samme.
Jakob Sølvhøj (EL), 2016-01-14:
Derfor vil jeg, når ministeren siger, at hun er ked af, at Enhedslisten og de to andre partier, der er medforslagsstillere, ikke ønsker at hjælpe de små øer, spørge: Kan vi ikke godt sige, at hvis man ønsker at hjælpe de små øer, er det naturligt at imødekomme de synspunkter, der er i Sammenslutningen af Danske Småøer, altså imødekomme dem, når de siger, at hvis man gennemfører regeringens forslag uændret, er der en meget stor risiko for, at man lukker folkeskoler?
Kristian Jensen (V), 2006-03-22:
Og der er det vigtigt at sige, at der ikke er konstateret noget tab, for vi har fortsat mulighed for at gennemføre inddrivelsesskridt i forbindelse med de restancer, der er – vi har mulighed for at lave lønindeholdelse; vi har mulighed for at gennemføre udlæg – og på den måde sikre, at det, borgerne skal betale Fttmo065.fm Page 4917
Helle Thorning-Schmidt (S), 2014-06-10:
Også tak til hr. Sjúrður Skaale for endnu en gang at tage os op i et højere luftlag og henvise til Stefan Zweig og til Halldór Laxness – jeg tror, det er godt for vores debat at komme derop – og også komme ind på det åndelige fællesskab i Europa.
Jes Lunde (SF), 1997-10-23:
SF tager også fat på at begrænse udstødningen fra arbejdsmarkedet gennem forslag til mere uddannelse og mindre arbejdsløshed og gennem forslag til bedre arbejdsmiljø, forslag, der ligger i direkte forlængelse af de forbedringer på arbejdsmiljøområdet, der blev resultat af vores forhandlinger sidste år.
Finn Sørensen (EL), 2017-04-20:
Alzheimerforeningen har et opslag på sin facebookside – og jeg har i går henvendt mig til Alzheimerforeningen for ligesom at få bekræftet, at ja, Alzheimerforeningen har også eksempler på mennesker, der har fået diagnosen demens, og som bliver jaget ud i de her ressourceforløb og arbejdsprøvninger osv.
Birthe Skaarup (DF), 2001-04-27:
I Dansk Folkeparti er vi inkarnerede modstandere af at indføre bompenge, og forslaget kan derfor ikke under nogen omstændigheder opnå Dansk Folkepartis støtte, hverken i den ene eller den anden model, og hverken i Århus Byråd eller i Københavns Kommune.
Benny Engelbrecht (S), 2009-04-28:
Er det korrekt opfattet, at bortset fra at hr. Dohrmann mener, at tidsperspektivet i det her ikke er godt, og at vi har nogle andre udfordringer, som skal løses først, så er det faktisk den rigtige løsning på lang sigt, hvis alle lande i Europa havde et pantsystem, som var lige så godt som det danske?